Novak Djokovic, Robert Lewandowski u Max Verstappen huma fost dawk nominati għall-aqwa sportiv tas-sena fil-Laureus Awards. Flimkien magħhhom hemm ukoll l-għawwiem Caeleb Dressel, l-atleta Elioud Kipchoge kif ukoll Tom Brady, li ftit tal-jiem ilu kkonferma li se jirtira mill-NFL. Min-naħa l-oħra t-tennista Ashleigh Barty, il-futboler ta' Barcelona Alexia Putellas kif ukoll l-għawwiema Katie Ledecky huma fost in-nominati għall-aqwa sportiva tas-sena. It-tennista Brittanika Emma Raducanu hi fost in-nominati għall-aqwa żagħżugħa tas-sena wara prestazzjonijiet mill-aqwa f'Wimbledon u r-rebħ tal-Grand Slam fl-Istati Uniti. It-timijiet nazzjonali tal-futbol tal-Arġentina u l-Italja huma fost in-nominati għall-aqwa tim tas-sena.